Tézy štátnych skúšok v študijnom programe Aplikovaná etnológia:

**1 . Aplikovaná etnológia**

* 1. Definícia a špecifiká aplikovanej etnológie; Z histórie aplikovanej etnológie/ antropológie vo svete; Z dejín aplikovaného prístupu v slovenskej etnológii (Matej Bel, Juraj Fándly, Pavel Michalko, Ján Čaplovič a i.); Etické princípy v aplikovanej etnológii (špecifiká); Hlavné oblasti záujmu aplikovanej etnológie; Metódy aplikovaného etnologického výskumu; Aplikovaná etnológia v službách politík (aplikovaný výskum pre potreby verejných a súkromných politík a stratégií s cieľom riešiť konkrétne spoločenské problémy); Posudzovanie potrieb, hodnotenie programov a posudzovanie sociálnych dopadov ako tri fázy tvorby politík a stratégií; Podniková (korporátna) antropológia; Rozvojová antropológia; Interkultúrna komunikácia; Kultúrne dedičstvo a aplikovaná etnológia; Vybrané javy aplikovaného etnologického výskumu.
	2. Rodinav kontexte socio – kultúrneho vývoja na Slovensku i v zahraničí, základná príbuzenská terminológia, špecifiká tradičnej, modernej a postmodernej rodiny, rodina v socializme, alternatívy k rodinnému a manželskému životu a s tým súvisiace sociálne javy (kohabitácia, homosexuálne partnerstvá/manželstvá, single, neúplná rodina, slobodná matka, láska, rozvod, ...)  definície rôznych typov rodinných foriem (veľkorodina, nukleárna rodina, Durkheimova manželská rodina, rodina podľa ekotypov, ...), postavenie členov v rodine, žena – matka v jednotlivých historických obdobiach (pravek, starovek, stredovek, renesancia, novovek a  20. storočie). Sociologické teórie rodiny 2. pol. 20. storočia (Parsons, Goode, teórie soc. výmeny, teórie konfliktu, Giddens).
	3. Klasifikácia materiálnej kultúry**.** Spôsoby získavania obživy v historickom kontexte a s tým súvisiaci vývoj zamestnaní ako jeden zo základných determinantov formovania kultúry. Zberné a koristné hospodárenie. Agrárna kultúra ako základ slovenskej kultúry v európskom priestore, jej formy a vývoj v interetnických súvislostiach (valaská kolonizácia, nemecká kolonizácia...). Zmeny hospodárenia (po r. 1948, 1989) v kontexte kultúrnej diverzity. Využitie základných prírodných surovín a tradičných technológií v procese výroby od ľudovej a remeselnej až po priemyselnú výrobu. Druhy zamestnaní (stále, sezónne, doplnkové...) vo väzbe na suroviny a ich spracovanie (kameň, hlina, drevo, koža, rohovina, kov). Rastlinné a živočíšne vlákno ako špecifický základ tradičného odevu. Členenie odevu v prírodno-geografických, sociálnych, konfesionálnych súvislostiach a podľa pohlavia.
	4. Ľudové staviteľstvo a bývanie. Sídelné formy v závislosti na agrárnom základe kultúry (členenie pozemkov, extravilán, intravilán). Stavebné materiály a konštrukčné techniky pri stavbe domu, typy striech a strešná konštrukcia. Vývoj ohniska a pece ako základných determinantov vo vývoji staviteľstva a bývania. Pôdorysné dispozície a interiér domu, hospodárske a technické objekty, drobná sakrálna architektúra. Regionálne špecifiká a dobové vplyvy, zmeny v kontexte súčasných vývojových procesov.
	5. Muzeológia a múzeum. Systém muzeológie (metamuzeológia, teoretická a aplikovaná muzeológia –muzeografia). Etnomuzeológia. Pamäťové inštitúcie (múzeá a galérie, archívy, knižnice) vo väzbe na uchovanie kultúrneho dedičstva. Zbierkový predmet (muzeália) ako základný prvok múzea. Súčasné medzinárodné kontexty problematiky (ICOM). Kultúrne dedičstvo. Zoznam svetového kultúrneho a prírodného dedičstva UNESCO a prvky slovenského kultúrneho dedičstva v ňom zapísané.
	6. Premeny obyčajov životného cyklu (narodenie, svadba, pohreb). Zmeny v kontexte inštitucionalizácie, rodinných vzťahov a väzieb, súčasných civilizačných a globalizačných procesov, kultúrnej diverzity a estetizácie.

**2. Etnológia a folkloristika**

2. 1 Predmet etnografie, etnológie, sociálnej a kultúrnej antropológie (obsah štúdia); Vývoj etnológie ako vednej disciplíny; Rozvoj etnologického bádania v akademickom prostredí (univerzity, SAV, odborné inštitúcie); Klasifikácia tradičnej kultúry.

2.2 Zrod etnológie na Slovensku ako samostatnej disciplíny (M. Bel, A.F. Kollár, J. Čaplovič, cestopisná a vlastivedná literatúra); Osvietensko – racionalistické obdobie (hl. idea, osobnosti, diela); Obrodenecko-romantické obdobie (hl. idea, osobnosti, diela; Obdobie Matice slovenskej a Muzeálnej slovenskej spoločnosti; Českí vzdelanci a ich vplyv na formovanie etnológie na Slovensku a prvá generácia školených etnológov (A. Melicherčík, R. Bednárik, J. Mjartan); Národopis v období socializmu; Obdobie etnologických syntéz v druhej polovici 20. Storočia a koncepčné zmeny po roku 1989.

2.3Metódy a techniky etnologického výskumu, etnologické pramene (druhy, formy štúdia), Postupy pri etnologickom výskume a spracovaní materiálu (predvýskum, lokalita, informátor, zápisy, vyhodnotenie), Výsledky etnologických výskumov od rukopisných po publikované formy, Etnické kategórie – historické a súčasné s uvedením príkladov na Slovensku a v zahraničí (Slováci v zahraničí, etnické menšiny na Slovensku - lokalizácia, historickosť, pôvodné zamestnanie, múzeá).

2.4 Predmet folkloristiky (subdisciplíny), folklorizmus a folklorizácia (druhy, vývoj, príklady); Žánre a druhy folklóru; Klasifikácia ľudovej slovesnosti; Hlavné charakteristiky folklórnej tvorby (znaky, kterými sa odlišuje od profesionálního umenia – napr. synkretickosť); Folkloristické teorie; Zbierky slovesného folklóru; Folklórna katalogizácia. Hudobný folklór **-** dejiny záujmu, osobnosti. Ľudová pieseň (druhy, žánre, funkcie, príležitosti, tematika v ľudových piesňach). Piesňový folklór v kalendárnych obyčajoch. Piesňový folklór v obyčajoch životného cyklu. Scénický folklorizmus (počiatky, osobnosti, základné znaky).

2.5 Sociálna kultúra a vzťahy v tradičnom spoločenstve (charakteristika základných termínov - sociálna rola a status, sociálna skupina; susedstvo a susedská kooperácia; spolky; mládežnícke inštitúcie; obecní sluhovia a honorácia; zvykové právo, normy a tradičná morálka a etiketa; hodnoty a hodnotové orientácie; sociálne skupiny v tradičnom spoločenstve; spoločenský život na vidieku a v meste; územné skupiny.

2.6 Klasifikácia duchovnej kultúry**.** Kategorizácia obyčajov,základné znaky. Mágia, jej princípy a funkcie. Kalendárne obyčaje ako komplex obradov a úkonov, ktoré sa vykonávali počas roka (obyčaje jarného, letného, jesenného a zimného cyklu, obyčaje spojené s hospodárskym cyklom).

Klasifikácia obyčajov životného cyklu(funkcia obyčajov, obrady prechodu, iniciácia). Obyčaje pri narodení dieťaťa (komplex javov spojených s narodením, tehotenstvom, tabuizácia, pôrod, inštitúcia krstných rodičov, krst...). Svadobné obyčaje ako systém obradov a zvykov sprevádzajúcich uzavretie manželstva (základné charakteristiky, javy spojené s výberom partnera, základná schéma tradičnej svadby na Slovensku, jednotlivé zložky svadobných obyčajov). Pohrebné obyčaje (komplex obradov a zvykov vykonávaných v súvislosti so smrťou a pochovávaním mŕtveho)

2.7 Teórie v etnológii a kultúrnej antropológii: Evolucionizmus, evolucionistické štúdium príbuzenských, právnych a politických inštitúcii, evolucionistické štúdium mágie a náboženstva – (kultúra v čase); Difuzionistická antropológia, etnologické a antropologické difuzionistické školy, doktrína kultúrneho relativizmu – (kultúra v priestore); Konfiguracionizmus, superorganická teória kultúry, koncepcia kultúrneho rastu, štúdium kultúrnych vzorov a kultúrnej konfigurácie; Psychologická antropológia, etnopsychologické výskumy osobnosti a kultúry, koncepcia kultúrneho determinizmu, koncepcia statusu a role; Funkcionalistická a štrukturálne funkcionalistická antropológia, funkcionalistická teória potrieb a inštitúcií; Štrukturalizmus, teória binárnych kontrastov, štrukturalistické štúdium mytológie a náboženstva; Neoevolucionistická antropológia, kultúrny systém a koncepcia univerzálne evolúcie kultúry; Ekologická antropológia, teória multilineárnej evolúcie kultúry, úrovne sociokultúrnej integrácie, kultúrny materializmus; Nová etnografia, kognitívna antropológia, symbolická antropológia**;** Postmodernizmus v antropológii, trendy v súčasnej antropológii

**3. Urbánna etnológia**

Predmet štúdia urbánnej etnológie/ antropológie; Z histórie urbánnej antropológie (Chicagská sociológia mesta, Britská škola); Teoretické východiská a prístupy etnologického štúdia mesta (etnológia mesta a etnológia v meste); Metódy a techniky etnologického výskumu mesta; Definície, klasifikácia a typológia miest; Tematické okruhy etnologického výskumu mesta; Dejiny urbánnej etnológie na Slovensku; Významní predstavitelia urbánno-etnologického výskumu na Slovensku; Vybrané javy súčasnej urbánnej spoločnosti ako predmet záujmu urbánnej etnológie/ antropológie (sociálna a kultúrna diverzita miest, verejné priestory, pamäť miest, identita, urbánne hnutia a aktivizmus a pod.).